

DÔVODOVÁ SPRÁVA

1. KONTEXT NÁVRHU

Pozri smernicu COM(2023) 516.

2. PRÁVNY ZÁKLAD, SUBSIDIARITA A PROPORCIONALITA

• Právny základ

Tento návrh vychádza z článku 21 ods. 2 a článku 114 ZFEÚ.

Týmto návrhom sa mení nariadenie Európskeho parlamentu a Rady (EÚ) č. 1024/2012 z 25. októbra 2012 o administratívnej spolupráci prostredníctvom informačného systému o vnútornom trhu a o zrušení rozhodnutia Komisie 2008/49/ES („nariadenie o IMI“)[[1]](#footnote-2), ktoré vychádza z článku 114 ZFEÚ.

Týmto návrhom sa takisto mení nariadenie Európskeho parlamentu a Rady (EÚ) 2018/1724 z 2. októbra 2018 o zriadení jednotnej digitálnej brány na poskytovanie prístupu k informáciám, postupom a asistenčným službám a službám riešenia problémov a o zmene nariadenia (EÚ) č. 1024/2012[[2]](#footnote-3), ktoré vychádza z článku 21 ods. 2 a článku 114 ods. 1 ZFEÚ.

Pokiaľ ide o článok 114 ZFEÚ, stanovuje sa v ňom, že Európsky parlament a Rada prijímajú opatrenia na aproximáciu ustanovení zákonov, iných právnych predpisov a správnych opatrení členských štátov, ktoré smerujú k vytváraniu a fungovaniu vnútorného trhu. Keďže cieľom tohto návrhu je zmeniť nariadenie (EÚ) č. 1024/2012 o zriadení IMI, ktoré má priamy vplyv na fungovanie vnútorného trhu tým, že uľahčuje spoluprácu medzi členskými štátmi a rieši rozdiely medzi ustanoveniami členských štátov, ktoré bránia základným slobodám, je vhodným právnym základom článok 114 ZFEÚ.

Keďže cieľom tohto návrhu je vyjasniť a zmeniť rozsah pôsobnosti nariadenia (EÚ) 2018/1724 na účely poskytnutia lepšieho online prístupu k informáciám a postupom pre občanov, podniky a právnické osoby iné ako podniky, ktoré uplatňujú alebo majú v úmysle uplatňovať svoje práva vyplývajúce z práva Únie v oblasti vnútorného trhu v zmysle článku 26 ods. 2 ZFEÚ, uľahčí sa ním výkon práv občanov Únie na slobodný pohyb a pobyt na území členských štátov. Jeho základom by preto mal byť článok 21 ods. 2 ZFEÚ.

• Subsidiarita (v prípade inej ako výlučnej právomoci)

Pozri smernicu COM(2023) 516.

• Proporcionalita

Pozri smernicu COM(2023) 516.

• Výber nástroja

V článku 114 ZFEÚ sa stanovuje, že Európsky parlament a Rada prijímajú opatrenia na aproximáciu ustanovení zákonov, iných právnych predpisov a správnych opatrení členských štátov, ktoré smerujú k vytváraniu a fungovaniu vnútorného trhu.

Vzhľadom na to, že týmto návrhom by sa zmenili dve nariadenia, vhodným právnym nástrojom je nariadenie.

3. VÝSLEDKY HODNOTENÍ *EX POST*, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

• Hodnotenia *ex post*/kontroly vhodnosti existujúcich právnych predpisov

Pozri smernicu COM(2023) 516.

• Konzultácie so zainteresovanými stranami

Pozri smernicu COM(2023) 516.

• Získavanie a využívanie expertízy

Pozri smernicu COM(2023) 516.

• Posúdenie vplyvu

Pozri smernicu COM(2023) 516.

• Základné práva

Pozri smernicu COM(2023) 516.

4. VPLYV NA ROZPOČET

Pozri smernicu COM(2023) 516.

5. ĎALŠIE PRVKY

Pozri smernicu COM(2023) 516.

• Vysvetľujúce dokumenty (v prípade smerníc)

Pozri smernicu COM(2023) 516.

• Podrobné vysvetlenie konkrétnych ustanovení návrhu

Toto navrhované nariadenie má technickú povahu a je sprievodným dokumentom k smernici COM(2023) 516. Mení sa ním nariadenie (EÚ) č. 1024/2012, ktorým sa zriadil informačný systém o vnútornom trhu (IMI), s cieľom zabezpečiť, aby príslušné orgány členských štátov spolupracovali a vymieňali si informácie prostredníctvom systému IMI pri uplatňovaní vnútroštátnych pravidiel transponovaných v súlade s ustanoveniami smernice COM(2023) 516 (článok 1). Mení sa ním aj nariadenie (EÚ) 2018/1724, ktorým sa zriadila jednotná digitálna brána, s cieľom zabezpečiť, aby členské štáty poskytovali online prístup k informáciám o európskych cezhraničných združeniach a neziskových združeniach, a uľahčiť výmenu dôkazov medzi príslušnými orgánmi postupmi stanovenými v smernici navrhnutej v rámci COM(2023) 516 (článok 2). Cieľom tohto pozmeňujúceho návrhu je zabezpečiť fungovanie vnútorného trhu, pokiaľ ide o poskytovanie informácií a postupy.

2023/0314 (COD)

Návrh

NARIADENIE EURÓPSKEHO PARLAMENTU A RADY,

ktorým sa menia nariadenia (EÚ) č. 1024/2012 a (EÚ) 2018/1724, pokiaľ ide o používanie informačného systému o vnútornom trhu a jednotnej digitálnej brány na účely určitých požiadaviek stanovených v smernici Európskeho parlamentu a Rady (EÚ) …/… o európskych cezhraničných združeniach [COM(2023) 516]

(Text s významom pre EHP)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 21 ods. 2 a článok 114,

so zreteľom na návrh Európskej komisie,

po postúpení návrhu legislatívneho aktu národným parlamentom,

so zreteľom na stanovisko Európskeho hospodárskeho a sociálneho výboru[[3]](#footnote-4),

konajúc v súlade s riadnym legislatívnym postupom,

keďže:

(1) V smernici Európskeho parlamentu a Rady (EÚ) o európskych cezhraničných združeniach [COM(2023) 516][[4]](#footnote-5) sa stanovujú opatrenia na koordináciu podmienok zakladania a činnosti európskych cezhraničných združení s cieľom uľahčiť účinné uplatňovanie slobody pohybu neziskových združení, ktoré pôsobia na vnútornom trhu.

(2) Podľa článku 30 ods. 2 smernice COM(2023) 516 sa administratívna spolupráca a výmena informácií medzi príslušnými orgánmi členských štátov má vykonávať prostredníctvom informačného systému o vnútornom trhu (ďalej len „systém IMI“) zriadeného nariadením Európskeho parlamentu a Rady (EÚ) č. 1024/2012[[5]](#footnote-6). Preto by sa v systéme IMI mali zaviesť potrebné postupy administratívnej spolupráce.

(3) V súlade s článkami 2 a 3 nariadenia Európskeho parlamentu a Rady (EÚ) 2018/1724[[6]](#footnote-7) poskytuje jednotná digitálna brána prístup k informáciám, postupom, ako aj asistenčným službám a službám riešenia problémov občanom Únie, fyzickým osobám s bydliskom v členskom štáte a právnickým osobám so sídlom v členskom štáte. Normatívna časť nariadenia (EÚ) 2018/1724 a príloha I k nemu by sa mali zmeniť tak, aby sa zabezpečilo, že rozsah pôsobnosti sa nebude chápať tak, že sa obmedzuje na občanov a podniky a týka sa právnických osôb iných ako podniky, ako sú európske cezhraničné združenia.

(4) V nariadení Európskeho parlamentu a Rady (EÚ) 2018/1724[[7]](#footnote-8), ktorým sa zriadila jednotná digitálna brána, sú ustanovené všeobecné pravidlá o online poskytovaní informácií, postupov a asistenčných služieb, ktoré sú relevantné pre fungovanie vnútorného trhu. Postupy, na ktoré sa vzťahuje toto nariadenie, by mali byť v súlade s požiadavkami nariadenia (EÚ) 2018/1724, aby sa zabezpečilo, že každé európske cezhraničné združenie bude môcť využívať postupy a cezhraničnú automatizovanú výmenu dôkazov, ktoré sú v celom rozsahu online, a to v súlade so zásadou „jedenkrát a dosť“. Tieto postupy zahŕňajú žiadosť o registráciu európskeho cezhraničného združenia a postup premiestnenia jeho sídla.

(5) Nariadenia (EÚ) č. 1024/2012 a (EÚ) 2018/1724 by sa preto mali zodpovedajúcim spôsobom zmeniť,

PRIJALI TOTO NARIADENIE:

Článok 1

Zmena nariadenia (EÚ) č. 1024/2012

V prílohe k nariadeniu (EÚ) č. 1024/2012 sa dopĺňa tento nový bod 16:

„16. Smernica Európskeho parlamentu a Rady (EÚ) o európskych cezhraničných združeniach [COM(2023) 516]\*: článok 19 ods. 2, článok 19 ods. 4, článok 23 ods. 5, článok 23 ods. 6, článok 23 ods. 7, článok 24 ods. 3, článok 25 ods. 6 a článok 27.“

\_\_\_\_\_\_\_\_\_\_\_\_\_\_\_\_\_\_\_\_

\* (Odkaz na úradný vestník).

Článok 2

Zmeny nariadenia (EÚ) 2018/1724

Nariadenie (EÚ) 2018/1724 sa mení takto:

1. V článku 1 ods. 1 sa písmeno a) nahrádza takto:

„a) zriadenie a fungovanie jednotnej digitálnej brány s cieľom poskytnúť občanom, podnikom a právnickým osobám iným ako podniky jednoduchý prístup k vysokokvalitným informáciám, efektívnym postupom a účinným asistenčným službám a službám riešenia problémov v súvislosti s pravidlami Únie a vnútroštátnymi pravidlami vzťahujúcimi sa na občanov, podniky a právnické osoby iné ako podniky, ktorí(-é) uplatňujú alebo majú v úmysle uplatniť svoje práva vyplývajúce z práva Únie v oblasti vnútorného trhu v zmysle článku 26 ods. 2 ZFEÚ;“.

2. V článku 1 ods. 1 sa písmeno b) nahrádza takto:

„b) využívanie postupov cezhraničnými používateľmi a uplatňovanie zásady „jedenkrát a dosť“ v súvislosti s postupmi uvedenými v prílohe II k tomuto nariadeniu a s postupmi uvedenými v smerniciach 2005/36/ES, 2006/123/ES, 2014/24/EÚ, 2014/25/EÚ a …/…\*;“

\_\_\_\_\_\_\_\_\_\_\_\_\_\_\_\_\_\_\_\_

„\* Smernica Európskeho parlamentu a Rady z … o európskych cezhraničných združeniach (odkaz na úradný vestník).“

3. V článku 2 ods. 2 sa písmeno c) nahrádza takto:

„c) informáciám o asistenčných službách a službách riešenia problémov uvedených v prílohe III alebo uvedených v článku 7 a k odkazom na tieto služby, na ktoré sa občania, podniky a právnické osoby iné ako podniky môžu obracať, ak majú otázky alebo problémy súvisiace s ich právami, povinnosťami, pravidlami alebo postupmi uvedenými v písmenách a) a b) tohto odseku.“

4. V článku 14 sa odsek 1 nahrádza takto:

„1. Na účely výmeny dôkazov pre online postupy uvedené v prílohe II k tomuto nariadeniu a postupy stanovené v smerniciach 2005/36/ES, 2006/123/ES, 2014/24/EÚ, 2014/25/EÚ a …/…/… Komisia v spolupráci s členskými štátmi zavedie technický systém automatizovanej výmeny dôkazov medzi príslušnými orgánmi v rôznych členských štátoch (ďalej len „technický systém“).“

5. Príloha I k nariadeniu (EÚ) 2018/1724 sa mení takto:

a) Názov sa nahrádza takto:

„Zoznam oblastí informácií dôležitých pre občanov, podniky a právnické osoby iné ako podniky so sídlom v členskom štáte pri výkone práv, ktoré im poskytuje vnútorný trh, uvedených v článku 2 ods. 2 písm. a)“;

b) Dopĺňajú sa tieto oblasti informácií:

„Oblasti informácií týkajúce sa právnických osôb iných ako podniky so sídlom v členskom štáte:

|  |  |
| --- | --- |
| AA. Začatie činnosti, priebeh činnosti a ukončenie činnosti právnickej osoby inej ako podnik | 1. registrácia, zmena právnej formy alebo ukončenie činnosti právnickej osoby inej ako podnik (postupy registrácie a právne formy)  2. presun činnosti právnickej osoby inej ako podnik do iného členského štátu  3. práva duševného vlastníctva (prihlásenie patentu, registrácia ochrannej známky, obrazového náčrtu alebo návrhu, získanie licencie na reprodukciu)  4. spravodlivosť a transparentnosť obchodnej praxe vrátane práv spotrebiteľov a záruk týkajúcich sa predaja tovaru a služieb  5. ponuka elektronických nástrojov na cezhraničné platby pri predaji tovaru a služieb online  6. práva a povinnosti vyplývajúce zo zmluvného práva vrátane úrokov z omeškania  7. insolvenčné konania a likvidácie právnických osôb iných ako podniky  8. poistenie úverov  9. fúzie alebo predaj právnickej osoby inej ako podnik  10. občianskoprávna zodpovednosť riaditeľov právnickej osoby inej ako podnik  11. pravidlá a povinnosti týkajúce sa spracúvania osobných údajov |
| AB. Zamestnanci | 1. podmienky zamestnávania stanovené zákonom alebo vykonávacím predpisom (vrátane pracovného času, platenej dovolenky, nároku na dovolenku, práv a povinností týkajúcich sa nadčasov, zdravotných prehliadok, vypovedania zmlúv, výpovede a prepustenia)  2. práva a povinnosti v oblasti sociálneho zabezpečenia v Únii (registrácia zamestnávateľov, registrácia zamestnancov, oznámenie o ukončení zmluvy zamestnanca, platenie príspevkov na sociálne zabezpečenie, práva a povinnosti týkajúce sa dôchodkov)  3. zamestnávanie pracovníkov v iných členských štátoch (vysielanie pracovníkov, pravidlá slobody poskytovať služby, požiadavky týkajúce sa pobytu pracovníkov)  4. rovnaké zaobchádzanie (pravidlá zakazujúce diskrimináciu na pracovisku, rovnaká odmena pre ženy a mužov a rovnaká odmena pre zamestnancov na dobu určitú alebo neurčitú)  5. pravidlá zastupovania zamestnancov |
| AC. Dane | 1. DPH: informácie o všeobecných pravidlách, sadzbách a oslobodení od dane, registrácia platiteľa a platenie DPH, vrátenie dane  2. spotrebné dane: informácie o všeobecných pravidlách, sadzbách a oslobodení od dane, registrácia platiteľa a platenie spotrebnej dane, vrátenie dane  3. clo a ďalšie dane a poplatky vyberané pri dovoze  4. colné postupy pri dovoze a vývoze v rámci Colného kódexu Únie  5. iné dane: platenie, sadzby, daňové priznanie |
| AD. Tovar | 1. získanie označenia CE  2. pravidlá a požiadavky týkajúce sa výrobkov  3. identifikácia príslušných noriem, technických špecifikácií a osvedčovanie výrobkov  4. vzájomné uznávanie výrobkov, na ktoré sa nevzťahujú špecifikácie Únie  5. požiadavky týkajúce sa klasifikácie, označovania a balenia nebezpečných chemických látok  6. predaj na diaľku alebo mimo prevádzkových priestorov: informácie, ktoré sa majú poskytnúť zákazníkom vopred, písomné potvrdenie zmluvy, odstúpenie od zmluvy, dodanie tovaru, iné osobitné povinnosti  7. vadné výrobky: práva spotrebiteľov a záruky, zodpovednosť po predaji, prostriedky nápravy pre poškodenú stranu  8. osvedčenia, označenia (EMAS, energetické štítky, ekodizajn, environmentálna značka EÚ)  9. recyklácia a odpadové hospodárstvo |
| AE. Služby | 1. získanie licencií, oprávnení alebo povolení na začatie a vykonávanie činnosti právnickej osoby inej ako podnik  2. oznamovanie cezhraničnej činnosti orgánom  3. uznávanie odborných kvalifikácií vrátane odborného vzdelávania a prípravy |
| AF. Financovanie právnickej osoby inej ako podnik | 1. získanie prístupu k finančným prostriedkom na úrovni Únie vrátane financovania z programov Únie a grantov  2. získanie prístupu k finančným prostriedkom na vnútroštátnej úrovni  3. iniciatívy určené právnickým osobám iným ako podniky (výmeny, mentorské programy atď.) |
| AG. Verejné obstarávanie | 1. účasť na verejných súťažiach: pravidlá a postupy  2. predloženie ponuky online v rámci verejnej výzvy na predkladanie ponúk  3. nahlasovanie nezrovnalostí vo vzťahu k postupom verejného obstarávania |
| AH. Bezpečnosť a ochrana zdravia pri práci | 1. povinnosti v oblasti zdravia a bezpečnosti podľa rôznych druhov činností vrátane predchádzania rizikám, informácií a odbornej prípravy“ |

Článok 3

Nadobudnutie účinnosti

Toto nariadenie nadobúda účinnosť dvadsiatym dňom po jeho uverejnení v *Úradnom vestníku Európskej únie*.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli

Za Európsky parlament Za Radu

predseda/predsedníčka predseda/predsedníčka

1. Nariadenie Európskeho parlamentu a Rady (EÚ) č. 1024/2012 z 25. októbra 2012 o administratívnej spolupráci prostredníctvom informačného systému o vnútornom trhu a o zrušení rozhodnutia Komisie 2008/49/ES („nariadenie o IMI“) (Ú. v. EÚ L 316, 14.11.2012, s. 1). [↑](#footnote-ref-2)
2. Nariadenie Európskeho parlamentu a Rady (EÚ) 2018/1724 z 2. októbra 2018 o zriadení jednotnej digitálnej brány na poskytovanie prístupu k informáciám, postupom a asistenčným službám a službám riešenia problémov a o zmene nariadenia (EÚ) č. 1024/2012 (Ú. v. EÚ L 295, 21.11.2018, s. 1). [↑](#footnote-ref-3)
3. Odkaz na stanovisko. [↑](#footnote-ref-4)
4. Smernica Európskeho parlamentu a Rady z … o európskych cezhraničných združeniach (odkaz na úradný vestník). [↑](#footnote-ref-5)
5. Nariadenie Európskeho parlamentu a Rady (EÚ) č. 1024/2012 z 25. októbra 2012 o administratívnej spolupráci prostredníctvom informačného systému o vnútornom trhu a o zrušení rozhodnutia Komisie 2008/49/ES („nariadenie o IMI“) (Ú. v. EÚ L 316, 14.11.2012, s. 1). [↑](#footnote-ref-6)
6. Nariadenie Európskeho parlamentu a Rady (EÚ) 2018/1724 z 2. októbra 2018 o zriadení jednotnej digitálnej brány na poskytovanie prístupu k informáciám, postupom a asistenčným službám a službám riešenia problémov a o zmene nariadenia (EÚ) č. 1024/2012 (Ú. v. EÚ L 295, 21.11.2018, s. 1). [↑](#footnote-ref-7)
7. Nariadenie Európskeho parlamentu a Rady (EÚ) 2018/1724 z 2. októbra 2018 o zriadení jednotnej digitálnej brány na poskytovanie prístupu k informáciám, postupom a asistenčným službám a službám riešenia problémov a o zmene nariadenia (EÚ) č. 1024/2012 (Ú. v. EÚ L 295, 21.11.2018, s. 1). [↑](#footnote-ref-8)